สวัสดีค่ะ คือน้องไปเจาะหูมาค่ะ ตรงกระดูกอ่อนบนปีกหู เจาะมาประมาณ 2 เดือนเเล้วค่ะ ตอนเเรกไม่เจ็บไม่เป็นเเผลเลยค่ะ เเต่พอเข้าเดือนที่ 2 มันอักเสบค่ะ เหมือนผมไปเกี่ยวเเละมือไปโดนบ่อยๆ แบบนี้จะเกิดการติดเชื้อ หรือมีโอกาสเกิดคีลอยด์มั้ยคะคุณ
สวัสดีค่ะ การเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไป คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาในกรณีนี้ที่เจาะหูมา 2 เดือนแล้ว แผลควรจะหายสนิท หากมีอาการอักเสบขึ้นมาอีก เช่นปวด บวม แดง ที่แผล หรือมีหนองไหลร่วมด้วย ควรไปพบแพทย์เพื่อตรวจเพิ่มเติม อาจต้องได้ยาฆ่าเชื้อร่วมไปด้วย การเกิดแผลเป็นนูนอาจเกิดตามหลังการมีแผล จึงมีโอกาสเป็นไปได้ค่ะการดูแลตัวเองเบื้องต้น ไม่ไปจับหรือโดนแผลบ่อยๆ เพราะอาจเพิ่มโอกาสติดเชื้อ งดการใส่ตุ้มหูไปก่อน ใช้สำลีชุบน้ำเกลือสะอาดเช็ดทำความสะอาดเบาๆ รับประทานยาแก้ปวดได้ถ้ามีอาการปวดร่วมด้วย